text: [{"text_idx": "#000003", "text": "Kalifornia, sum hevur veri\u00f0 rakt av herviligum na\u0301ttu\u0301ruvanlukkum seinastu a\u0301rini, hevur gj\u00f8rt av at stevna fimm av teimum st\u00f8rstu oljufel\u00f8gunum i\u0301 USA. Samb\u00e6rt stevningini hava fel\u00f8gini veri\u00f0 vi\u00f0 til at skunda undir ve\u00f0urlagsbroytingar, sum m.a. hava havt vi\u00f0 s\u00e6r st\u00f8\u00f0ugt fleiri eldsbrunar i\u0301 statinum, har m.a. by\u0301urin Paradise var\u00f0 fullkomiliga lagdur i\u0301 \u00f8sku. Hetta skrivar E24 samb\u00e6rt AP og NTB."}, {"text_idx": "#000005", "text": "Kalifonia sigur i\u0301 stevningini, at tey fimm oljufel\u00f8gini vitandi hava undirmett vandan, sum ny\u0301tslan av fossilum brennievnum hava vi\u00f0 s\u00e6r, sja\u0301lvt um tey longu i\u0301 50-unum vo\u0301ru grei\u00f0 yvir, at teirra framlei\u00f0sla hev\u00f0i vi\u00f0 s\u00e6r globala upphiting."}, {"text_idx": "#000006", "text": "Sakarma\u0301li\u00f0 er ta\u00f0 seinasta i\u0301 eini r\u00f8\u00f0, sum amerikanskir by\u0301ir, i\u0301bu\u0301\u00f0ar\u00f8ki og statir hava lagt mo\u0301ti oljufel\u00f8gum, har grundgevingin er tann sama: at fel\u00f8gini vitandi um avlei\u00f0ingarnar fossil brennievni hava a\u0301 ve\u00f0urlagi\u00f0 hava roynt at dylja hetta og villei\u00f0a fo\u0301lk um vandarnar."}, {"text_idx": "#000007", "text": "Kalifornia krevur, at ta\u00f0 ver\u00f0ur stovna\u00f0ur ein grunnur, sum skal rinda fyri ska\u00f0ar, sum fara at stava fra\u0301 komandi ve\u00f0urlagsvanlukkum i\u0301 statinum, som longu er hart raktur av sko\u0301gareldum, vatnflo\u0301\u00f0 og \u00f8\u00f0rum vanlukkum, sum eru kny\u0301ttar at ve\u00f0urlagsbroytingum."}, {"text_idx": "#000008", "text": "Vi\u0301st ver\u00f0ur a\u0301 i\u0301 stevningini, at stjo\u0301rarnir i\u0301 oljufel\u00f8gunum hava i\u0301 fleiri a\u0301r vita\u00f0 um, at ny\u0301tslan av fossilum brennievnum fo\u0301r at hava avlei\u00f0ingar, men teir fjaldu hesa vitan fyri b\u00e6\u00f0i almenninginum og politikarum vi\u00f0 at koma vi\u00f0 skeivari kunning."}, {"text_idx": "#000009", "text": "Hetta er so eisini ors\u00f8kin til, at stig til at ste\u00f0ga ve\u00f0urlagsbroytingunum eru komin alt ov seint og hava ti\u0301 havt vi\u00f0 s\u00e6r sto\u0301rar ska\u00f0ar og u\u0301trei\u00f0slur fyri fo\u0301lk, ognir og na\u0301ttu\u0301rutilfeingi, og ta\u00f0 heldur fram i\u0301 dag."}, {"text_idx": "#000014", "text": "Gr\u00f8nt ljo\u0301s til Rosebank u\u0301tbygging f\u00e6r \u00f8\u00f0i i\u0301 grindina"}, {"text_idx": "#000023", "text": "Fyristing tel. 20 80 80 [email protected]"}]